ผู้ถือหุ้นเฮ! JAS ประกาศจ่ายปันผล 0.30 บ./หุ้น XD 21 มิ.ย.นี้
ผู้ถือหุ้นเฮ! JAS ควัก 2.31 พันลบ. จากกำไรสะสม จ่ายปันผล 0.30 บ./หุ้น XD 21 มิ.ย.นี้ กำหนดจ่าย 6 ก.ค.61
7 มิ.ย. 2561

บริษัท จัสมิน อินเตอร์เนชั่นเนล จำกัด (มหาชน) หรือ JAS ระบุว่า ที่ประชุมคณะกรรมการบริษัท ครั้งที่ 5/2561 มีมติอนุมัติให้จ่ายเงินปันผลระหว่างกาลของบริษัทฯ จากกำไรสะสม ณ 31 มี.ค.2561 จำนวน 4 พันลบ. ให้แก่ผู้ถือหุ้นสามัญทั้งหมด ในอัตราหุ้นละ 0.30 บาท รวมจ่ายเงินปันผล ทั้งสิ้นจำนวน 2.31 พันล้านบาท โดยมีกำหนดขึ้นเครื่องหมาย XD วันที่ 21 มิ.ย.2561
ทั้งนี้ บริษัทฯ จะกำหนดรายชื่อผู้ถือหุ้นที่มีสิทธิได้รับเงินปันผลระหว่างกาลดังกล่าว (วัน Record Date) ในวันที่ 22 มิ.ย.2561 และมีกำหนดจ่ายเงินปันผลระหว่างกาลในวันที่ 6 ก.ค.2561